— Дзякуючы кітайскаму боку, у кабінеце Канфуцыя ўстаноўлена сучаснае абсталяванне, ён запоўнены новай мэбляй, неабходнай вучэбна-метадычнай літаратурай і рознымі атрыбутамі, якія адносяцца да культуры Кітая, — расказвае доктар філалагічных навук, прафесар, загадчык кафедры рускага, агульнага і славянскага мовазнаўства філалагічнага факультэта ГДУ імя Ф.Скарыны Уладзімір Коваль. — Вельмі важнай для нас была падтрымка Дзяржканцылярыі КНР у Рэспубліцы Беларусь і Пасольства КНР, кіраўніцтва Рэспубліканскага інстытута кітаязнаўства імя Канфуцыя БДУ і, безумоўна, кіраўніцтва нашага ўніверсітэта.